የሰበታ ከተማ ከንቲባ የነበሩትን ጨምሮ በሙስና የተጠረጠሩ 26 ግለሰቦች ተያዙ
የሰበታ ከተማ ከንቲባ የነበሩትን ጨምሮ በሙስና የተጠረጠሩ 26 ግለሰቦችን በቁጥጥር ስር ማዋሉን የኦሮሚያ የስነ ምግባር እና የፀረ ሙስና ኮሚሽን አስታወቀ ።የክልሉ የኮሙዩኒኬሽን ጉዳዮች ቢሮ ሀላፊ አቶ አዲሱ አረጋ እንደገለጹት፤መሀንዲሶች፣ የቢሮ ሰራተኞች እና ደላሎችም በቁጥጥር ስር ከዋሉት 26 የሙስና ተጠርጣሪዎች ውስጥ ናቸው ፡፡ከተጠርጣሪዎችም በሰበታ ከተማ አስተዳደር በከንቲባነት ሲያገለግሉ የነበሩት አቶ ገዛኸኝ ጎቤ እንደሚገኙበት ኃላፊው አስታውቀዋል ።ግለሰቦቹ በሰበታ ከተማ ለተለያዩ ፕሮጀክቶች የተመደበ ሀብትን በመመዝበር፣ የሀሰት የመሬት ባለቤትነት ማረጋገጫ እና ደረሰኝ በማዘጋጀት በመስጠት የተጠረጠሩ ናቸው።በተጨማሪም የይዞታ ማረጋገጫ እና ሀሰተኛ ደረሰኝ በመስጠት እና በመሸጥ፣ የካሳ ክፍያ ለማይገባቸው ክፍያ በመፈፀም እና መቀበልም ተጠርጥረዋል ሲሉ አስረድተዋል ።ተጠርጣሪዎቹ በአነስተኛ እና ጥቃቅን በሀሰት በመደራጀት ገንዘብ በመውሰድም ተጠርጥረው ነው በቁጥጥር ስር የዋሉት ብለዋል ፡፡(ኤፍ ቢ ሲ)